
Καρδίτσα, 8/06/2026
ΔΕΛΤΙΟ ΤΥΠΟΥ
Επίσκεψη Ειδικών Επιστημόνων και Επιμορφωτική Δράση ERASMUS+
		Η Διεύθυνση Πρωτοβάθμιας Εκπαίδευσης Καρδίτσας στα πλαίσια της Διαπίστευσης ERASMUS+ (2024-1-EL01-KA120-SCH-000294072) στον Τομέα «Σχολική Εκπαίδευση» και κατά την υλοποίηση του Σχεδίου ‘Accredited projects for mobility of pupils and staff in school education’ (2025-1-EL01-KA121-SCH-000327343), είχε την τιμή να υποδεχτεί το χρονικό διάστημα από 24 έως και 28 Μαΐου 2026, δύο διακεκριμένους ακαδημαϊκούς επιστήμονες από το εξωτερικό, του χώρου της Διδακτικής Φυσικών Επιστημών. 
		Προσκεκλημένοι επιστήμονες (invited experts) ήταν η Καθηγήτρια Prof. Estelle Blanquet, από το Université de Bordeaux στη Γαλλία (Laboratoire Cultures Education Sociétés (LACES), INSPE del’ Académie de Bordeaux) και ο Dr Morten Rask Petersen, Docent in Science Education, από το UCL University College στη Δανία.
		Ο Διευθυντής Π.Ε. Καρδίτσας κ. Κ. Γκόλτσος συνάντησε τους προσκεκλημένους την Τρίτη 26/05/2026 και αφού τους καλωσόρισε, συζήτησαν θέματα εκπαιδευτικής πολιτικής, εκπαιδευτικών πρακτικών και τέθηκαν οι βάσεις για μελλοντική συνεργασία. Στη συνάντηση παρευρέθηκαν η Σύμβουλος Εκπαίδευσης ΠΕ05 Γαλλικής Γλώσσας κ. Χ. Νάτση, η Προϊσταμένη Εκπαιδευτικών Θεμάτων κ. Κ. Κωνσταντάκου και η κ. Κικιλία Τσουκαλά.
		Κατά τη διάρκεια της επίσκεψής τους υλοποιήθηκε η Επιμορφωτική Δράση ERASMUS+ με τίτλο «Διδάσκοντας Επιστήμη – Σύγχρονες εκπαιδευτικές πρακτικές και διαδρομές στη σχολική τάξη: Από τα comics, στις τροχαλίες, τα φυτά και τους γυρίνους». Στόχος της Επιμορφωτικής Δράσης ήταν η ανάπτυξη των επιστημονικών δεξιοτήτων εκπαιδευτικών και μαθητών/τριών, ώστε να προσεγγίζουν τις Φυσικές Επιστήμες με έναν σύγχρονο τρόπο μέσα από παιγνιώδεις διαδρομές και καινοτόμες διεπιστημονικές εκπαιδευτικές πρακτικές. 
		Η Επιμορφωτική Δράση αφορούσε σε: 
α) Επιμόρφωση εκπαιδευτικών όλων των ειδικοτήτων της ΔΠΕ Καρδίτσας, η οποία πραγματοποιήθηκε την Τρίτη 26/05/2026, ώρα 18:00 – 20:00μ.μ., στην αίθουσα εκδηλώσεων του 5ου Δημοτικού Σχολείου Καρδίτσας.
β) Βιωματικά εργαστήρια με μαθητές/τριες Νηπιαγωγείων και Δημοτικών σχολείων, τα οποία πραγματοποιήθηκαν την Τρίτη και την Τετάρτη 26 και 27/05/2026 σε σχολικές μονάδες της ΔΠΕ Καρδίτσας που απάντησαν θετικά σε σχετική πρόσκληση της ΔΠΕ (5ο Νηπιαγωγείο και 5ο Δημοτικό σχολείο Καρδίτσας, 18ο Δημοτικό σχολείο Καρδίτσας, 3ο Νηπιαγωγείο Παλαμά, 8ο Νηπιαγωγείο Καρδίτσας και 6ο Νηπιαγωγείο Καρδίτσας).
Στην Επιμορφωτική Δράση(επιμόρφωση εκπαιδευτικών και βιωματικά εργαστήρια) συμμετείχαν πάνω από 100 εκπαιδευτικοί και περισσότεροι/ες από 160 μαθητές/τριες. Τα βιωματικά εργαστήρια παρακολούθησαν επίσης, ο Επόπτης Ποιότητας Πρωτοβάθμιας Εκπαίδευσης, κ. Α. Μπότας και ο υπεύθυνος ΕΚΦΕ Καρδίτσας, κ. Ά. Γκάτσης.
		Την Πέμπτη 28/05/2026 πραγματοποιήθηκε αποχαιρετιστήρια συνάντηση στη ΔΠΕ Καρδίτσας, όπου έγινε αναστοχασμός της επίσκεψης, δόθηκαν οι Βεβαιώσεις των προσκεκλημένων και αναμνηστικά δώρα.
		Κατά το χρονικό διάστημα της παραμονής τους στην Καρδίτσα οι δύο προσκεκλημένοι περιηγήθηκαν τόσο σε σημεία πολιτισμού της πόλης (Μουσείο Πόλης, Αρχαιολογικό Μουσείο, Πινακοθήκη Καρδίτσας), όσο και στην περιοχή της Λίμνης Ν. Πλαστήρα, το Φράγμα Ταυρωπού και τα Μετέωρα. Η Διεύθυνση Πρωτοβάθμιας Εκπαίδευσης Καρδίτσας ευχαριστεί την κ. Φ. Λέκκα, Προϊσταμένη του Τμήματος Μουσείων, Πινακοθήκης και άλλων δομών Πολιτισμού του Δήμου Καρδίτσας, τον κ. Κ. Βουζαξάκη, Προϊστάμενο της Εφορείας Αρχαιοτήτων Καρδίτσας και την κ. Μ. Γιαννέλου, υπεύθυνη της Δημοτικής Πινακοθήκης Καρδίτσας, για τις πολύτιμες πληροφορίες και τις ξεχωριστές ξεναγήσεις τους.
[bookmark: _GoBack]		Η Διεύθυνση Πρωτοβάθμιας Εκπαίδευσης Καρδίτσας ευχαριστεί επίσης τις εκπαιδευτικούς Γαλλικής και Αγγλικής Γλώσσας (Μ. Εφεντάκη, Ε. Κοντού, Δ. Ρουβολή, Χρ. Παπαδημητρίου, Ο. Παπαλέξη, Ε. Πάνου, Φ. Βασιλάκου) που βοήθησαν στη διεξαγωγή της επιμόρφωσης και των εργαστηρίων, τη Διευθύντρια και τον Σύλλογο Διδασκόντων του 5ου Δημοτικού σχολείου Καρδίτσας για τη φιλοξενία της δράσης επιμόρφωσης των εκπαιδευτικών, τους/τις εκπαιδευτικούς και τους/τις μαθητές/τριες των σχολικών μονάδων για την ενεργητική συμμετοχή τους.
		Με την επίσκεψη των προσκεκλημένων ειδικών ολοκληρώθηκαν οι δραστηριότητες του Σχεδίου ‘Accreditedprojectsformobilityofpupilsandstaffinschooleducation’ (2025-1-EL01-KA121-SCH-000327343) και η ΔΠΕ Καρδίτσας είναι σε αναμονή έγκρισης νέας αίτησης χρηματοδότησης (Πρόσκληση ΙΚΥ ERASMUS+ 2026).
Ο Διευθυντής Π.Ε.Καρδίτσας
					                                                                       Κωνσταντίνος Γκόλτσος
[Το σχέδιο συγχρηματοδοτείται από την Ευρωπαϊκή Ένωση. Το περιεχόμενο του δελτίου τύπου είναι αποκλειστική ευθύνη του δικαιούχου και ούτε η Ευρωπαϊκή Επιτροπή ούτε η Εθνική Μονάδα Συντονισμού Erasmus+ ΙΚΥ είναι υπεύθυνες για τη χρήση που μπορεί να γίνει των πληροφοριών που αναφέρονται.]

